**Ministru kabineta noteikumu** projekta “[Grozījumi Ministru kabineta 2019. gada 8. janvāra noteikumos Nr.1 “Zinātniskiem mērķiem izmantojamo dzīvnieku aizsardzības noteikumi](https://likumi.lv/ta/id/275077-grozijumi-ministru-kabineta-2013-gada-30-julija-noteikumos-nr-449-valsts-meza-dienesta-nolikums-)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2019. gada 5. jūnija Regula (ES) 2019/1010 par ziņošanas pienākumu pielāgošanu ar vidi saistītu tiesību aktu jomā un ar ko groza Eiropas Parlamenta un Padomes Regulas (EK) Nr. 166/2006 un (ES) Nr. 995/2010, Eiropas Parlamenta un Padomes Direktīvas 2002/49/EK, 2004/35/EK, 2007/2/EK, 2009/147/EK un 2010/63/ES, Padomes Regulas (EK) Nr. 338/97 un (EK) Nr. 2173/2005 un Padomes Direktīvu 86/278/EEK (turpmāk – Regula 2019/1010).2. Komisijas 2020. gada 16. aprīļa Īstenošanas lēmums (ES) 2020/569, ar ko nosaka vienotu tās informācijas formu un saturu, kura dalībvalstīm jāsniedz saskaņā ar Eiropas Parlamenta un Padomes Direktīvu 2010/63/ES par zinātniskiem mērķiem izmantojamo dzīvnieku aizsardzību, un atceļ Komisijas Īstenošanas lēmumu 2012/707/ES (turpmāk – Īstenošanas lēmums 2020/569). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2019. gada 8. janvāra noteikumi Nr. 1 “Zinātniskiem mērķiem izmantojamo dzīvnieku aizsardzības noteikumi” (turpmāk – noteikumi Nr. 1).1. Noteikumos Nr. 1 ir jāizdara grozījumi, jo ar Regulu 2019/1010 ir grozītas Eiropas Parlamenta un Padomes 2010. gada 22. septembra Direktīvas 2010/63/ES par zinātniskiem mērķiem izmantojamo dzīvnieku aizsardzību (turpmāk – Direktīva 2010/63/ES) normas:1) Direktīvas 2010/63/ES 43. panta 3. punktā noteikts, ka dalībvalstis publicē atļauto projektu netehniskos kopsavilkumus un to atjauninājumus. Regulas 2019/1010 6. panta 1. punkts papildina minēto normu, nosakot, ka netehniskos kopsavilkumus, netehniskā kopsavilkuma precizējumus un netehniskā kopsavilkuma atjauninājumus elektroniski nosūta Eiropas Komisijai (turpmāk – EK). Direktīvas 2010/63/ES 43. pants tiek papildināts ar 4. punktu, kurā noteikts, ka EK ar īstenošanas aktu nosaka vienotu formātu netehniskajā kopsavilkumā norādāmajai informācijai; 2) Direktīvas 2010/63/ES 54. pantā noteikts, ka dalībvalstīm katru gadu ir jāapkopo, jāpublisko un jāiesniedz EK statistikas dati par dzīvnieku izmantošanu izmēģinājumos. Regulas 2019/1010 6. panta 2. punkts groza Direktīvas 2010/63/ES 54. pantu, nosakot, ka dalībvalstis informāciju EK iesniedz elektroniski, un paredzot, ka EK ar īstenošanas aktu tiek noteikts vienots formāts un informācijas saturs. Lai nodrošinātu vienotu formu Direktīvas 2010/63/ES 43. un 54. pantā noteikto statistikas datu apkopošanai un pārskatu iesniegšanai, ir pieņemts Īstenošanas lēmums 2020/569. Minēto informāciju EK kā Latvijas kompetentā iestāde sniedz Pārtikas un veterinārais dienests (turpmāk – dienests). Lai izmēģinājumu dzīvnieku lietotāji dienestā iesniegtu informāciju, kas nepieciešama pārskatu iesniegšanai EK atbilstoši Direktīvā 2010/63/ES un Īstenošanas lēmumā 2020/569 noteiktajam saturam un formai, ir jāgroza noteikumu Nr. 1 97. punkts, 109.2. apakšpunkts un 132. punkts. Lai personām būtu pieejama aktuāla iesniedzamās informācijas sagatavošanas veidlapa un dienestam būtu iespēja operatīvi papildināt veidlapas paraugus ar fakultatīvi norādāmu informāciju, kas atvieglotu veidlapu aizpildīšanu, noteikumos Nr. 1 jānosaka, ka veidlapas ir pieejamas dienesta tīmekļvietnē, kā arī jāsvītro 6. pielikums. Statistikas datu iesniegšanas veidlapa ir Eiropas Komisijas izstrādāta forma un pieejama tikai angļu valodā. Dienestam statistikas dati minētajā formā Eiropas Komisijai arī iesniedzami angļu valodā. Tā kā Latvijā izmēģinājumu dzīvnieku lietotāji pārsvarā strādā sadarbībā ar citu valstu zinātniskajām iestādēm un joma ir ļoti specifiska, minēto veidlapu aizpildīšana problēmas nesagādā, jo arī attiecas uz visai specifisku jomu.2. Direktīvas 2010/63/ES III pielikuma B iedaļas 8.3. un 8.7. tabulā ir izdarīti kļūdu labojumi, tāpēc attiecīgi ir jālabo arī noteikumu Nr. 1 3. pielikuma 25.3. un 25.7. apakšpunkts. Ievērojot minēto, ir sagatavots Ministru kabineta noteikumu projekts “[Grozījumi Ministru kabineta 2019. gada 8. janvāra noteikumos Nr.1 “Zinātniskiem mērķiem izmantojamo dzīvnieku aizsardzības noteikumi](https://likumi.lv/ta/id/275077-grozijumi-ministru-kabineta-2013-gada-30-julija-noteikumos-nr-449-valsts-meza-dienesta-nolikums-)”” (turpmāk – noteikumu projekts), kas pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz izmēģinājumu projektu veicējiem un Pārtikas un veterināro dienestu. Patlaban Pārtikas un veterinārajā dienestā reģistrēti deviņi izmēģinājumu dzīvnieku lietotāji. No 2013. gada 1. jūnija jauni izmēģinājumu dzīvnieku audzētāji, piegādātāji un lietotāji nav reģistrēti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts satur normas, kas izriet no Regulas 2019/1010, Direktīvas 2010/63/ES un Īstenošanas lēmuma 2020/569. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Direktīva 2010/63/ES;2) Īstenošanas lēmums 2020/569;3) Regula 2019/1010 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Direktīvas 2010/63/ESIII pielikuma B iedaļas 8.3. tabulas trešā aile | 5. punkts (noteikumu Nr. 1 3. pielikuma 25.3. apakšpunkta tabula) | Pārņemts pilnībā. | Nav noteiktas stingrākas prasības. |
| Direktīvas 2010/63/ESIII pielikuma B iedaļas 8.7. tabulas 2. teikums | 6. punkts (noteikumu Nr. 1 3. pielikuma 25.7. apakšpunkts) | Pārņemts pilnībā. | Nav noteiktas stingrākas prasības. |
| Īstenošanas lēmuma 2020/569 1. pielikuma A daļa  | 2. punkts (noteikumu Nr. 1 109.2. apakšpunkts) | Pārņemts pilnībā. | Nav noteiktas stingrākas prasības. |
| Īstenošanas lēmuma 2020/569 1. pielikuma B dala | 3. punkts (noteikumu Nr. 1 132. punkts) | Pārņemts pilnībā. | Nav noteiktas stingrākas prasības. |
| Īstenošanas lēmuma 2020/569 3. pielikums | 1. punkts (noteikumu Nr. 1 97. punkts) | Pārņemts pilnībā. | Nav noteiktas stingrākas prasības. |
| Regulas 2019/1010 6. pants | 4. punkts (noteikumu 142. punkts) | Pārņemts pilnībā. | Nav noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Sabiedrības pārstāvjiem dota iespēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts no 15.04.2021. līdz 29.04.2021. bija ievietots Zemkopības ministrijas tīmekļvietnē www.zm.gov.lv un no 15.04.2021. līdz 29.04.2021. – Ministru kabineta tīmekļvietnes sadaļā “Valsts kanceleja” – “Sabiedrības līdzdalība” https://www.mk.gov.lv/content/ministru-kabineta-diskusiju-dokumenti.Noteikumu projekts nosūtīts saskaņošanai izmēģinājumu dzīvnieku audzētājiem, piegādātājiem un lietotājiem. |
| 3. | Sabiedrības līdzdalības rezultāti | Par Zemkopības ministrijas tīmekļvietnē publicēto likumprojektu iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Mediņa 67027297

Agija.Medina@zm.gov.lv